Pibydd y dorlan

Aderyn sy'n aelod o deulu'r  rhydyddion yw Pibydd y Dorlan (Actitis hypoleucos). Mae'n aderyn mudol, yn nythu ar draws rhan helaeth o Ewrop ac  Asia, ac yn gaeafu yn Affrica, de Asia ac Awstralia.

Mae'r aderyn yn 18–20 cm o hyd, a 32–35 cm ar draws yr adenydd. Mae ganddo gefn llwyd a bol gwyn. Eu prif fwyd yw unrhyw greaduriad bychain sy'n byw ar y mwd o gwmpas y glannau neu yn y dŵr. Mae'n nythu ar lawr. gerllaw afonydd a llynnoedd.
bawd|chwith| Actitis hypoleucos

Yng Nghymru, mae Pibydd y Dorlan yn nythu o gwmpas llynnoedd ac afonydd ar yr ucheldiroedd yn bennaf, a gall fod yn weddol gyffredin. Yn y gwanwyn ac wedi diwedd y tymor nythu, fe'i gwelir ger glannau aberoedd. Ceir ambell un yn treulio'r gaeaf yma.

Enwau ar lafar, Cymru a'r Gororau
sneipen yr haf
pibydd y traeth (sir Fôn) [gweler sanderling]
giach yr haf
snipen yr haf
wil dŵr (Blaenau Ffestiniog)
tywod ganwr cyffredin (Llandysul)
shad-bird (pysgotwyr afon Hafren oherwydd iddo gyrraeddar ddechrau tymor pysgota gwangodOxford English Dictionary

Cyfeiriadu

Categori:Rhydwyr